Sentenza tal-Qorti Ġenerali tal-20 ta’ Settembru 2023 – Soudal et vs Il-Kummissjoni
(Kawża T-201/16, T-335/16, T-357/16 u T-369/16) 1
(“Għajnuna mill-Istat – Skema ta’ għajnuna implimentata mill-Belġju – Deċiżjoni li tiddikjara l-iskema ta’ għajnuna inkompatibbli mas-suq intern u illegali u li tordna l-irkupru tal-għajnuna mħallsa – Deċiżjoni fiskali antiċipata (tax ruling) – Profitti taxxabbli – Eżenzjoni tal-profitti eċċessivi – Vantaġġ – Natura selettiva– Irkupru”)
Lingwa tal-kawża: l-Olandiż
Partijiet
Rikorrent fil-kawża T-201/16: Soudal NV (Turnhout, il-Belġju) (rappreżentant: H. Viaene, avukat)
Rikorrent fil-kawża T-335/16: Esko-Graphics BVBA (Gand, il-Belġju), (rappreżentant: H. Viaene, avukat)
Rikorrent fil-kawża T-357/16: Punch Powertrain (Saint-Trond, il-Belġju) (rappreżentant: P. Wytinck, avukat)
Rikorrent fil-kawża T-369/16: Luciad (Louvain, il-Belġju) (rappreżentanti: D. Arts, P. Smet u I. Panis, avukati)
Konvenut: Il-Kummissjoni Ewropea (rappreżentant : P.-J. Loewenthal, B. Stromsky u F. Tomat, aġenti)
Suġġett
Permezz tar-rikorsi tagħhom bbażati fuq l-Artikolu 263 TFUE, ir-rikorrenti jitolbu l-annullament tad-Deċiżjoni tal-Kummissjoni (UE) 2016/1699 tal-11 ta’ Jannar 2016 dwar l-iskema ta’ għajnuna li tirrigwarda l-eżenzjoni tal-qligħ eċċessiv SA.37667 (2015/C) (ex 2015/NN) implimentata mill-Belġju (ĠU 2016, L 260, p. 61).
Dispożittiv
Il-Kawżi T-201/16, T-335/16, T-357/16 u T-369/16 huma magħqudin għall-finijiet ta’ din is-sentenza.
Ir-rikorsi huma miċħuda.
Soudal NV għandha tbati, minbarra l-ispejjeż rispettivi tagħha, dawk sostnuti mill-Kummissjoni Ewropea, fil-Kawża T-201/16.
Esko-Graphics BVBA għandha tbati, minbarra l-ispejjeż rispettivi tagħha, dawk sostnuti mill-Kummissjoni, fil-Kawża T-335/16.
Punch Powertrain għandha tbati, minbarra l-ispejjeż rispettivi tagħha, dawk sostnuti mill-Kummissjoni, fil-Kawża T-357/16.
Luciad għandha tbati, minbarra l-ispejjeż rispettivi tagħha, dawk sostnuti mill-Kummissjoni, fil-Kawża T-369/16.
____________
1     ĠU C 232, 27.6.2016.